cyanic-selkie/wikianc huggingface dataset:
Մայոր Զեմանի 30 դեպքերը
Դրվագ 21. Պարոնը Զալցբուրգից
Բնօրինակի անվանումը՝ Muž ze Salzburku Տևողությունը՝ 68 րոպե1964 թ․։ Ավստրիայի քաղաքացի Ռուդի Լորենցը զբաղվում է բեռնատարով Գերմանիայից Արևմուտք հասնել ցանկացող չեխերին ու գերմանացիներին անօրինականորեն տեղափոխելով։ Թանգարանի նախկին աշխատակից Գորնակը գնում է նրա մոտ, բայց ճանապարհին ավտովթարի է ենթարկվում։ Նրա մոտ հայտնաբերում են մարկեր, որոնք մեծ արժեք ունեն և գողացված են 1961 թ․ Փոստային թանգարանից։ Զեմանն ու Սթեյսքալը խուզարկում են Գորնակի բնակարանը, ինչին ներկա է գտնվում հարևան, երաժիշտ Էման Վիմմերը, ով իր կնոջ հետ նույնպես կապ ուներ մարկերի գործի հետ։ Նրանք չգիտեն, որ Գորնակը մահացել է, և վախվորած սպասում են, թե երբ իրենց ետևից կգա ոստիկանությունը։ Գորնակի նոթատետրում հայտանբերում են գրառում՝ "Փարիզ" հյուրանոցի ռեստորանում գալիք հանդիպման մասին։ Զեմանը գնում է հանդիպմանը և ներկայանում է Լորենցին որպես Գորնակի ընկեր։ Նա տեղեկացնում է Լորենցին, որ Գորնակը վթարից զոհվել է, բայց մարկերն իր մոտ են։ Գորնակի մայրն այցելում է տունը, որում նա ապրում էր, և նրա հանցակիցներն իմանում են, որ նա մահացել է, ինչը նշանակում է, որ նրանց չի մատնի։ Նրանք փորձում են զգուշացնել Լորենցին, բայց չեն հասցնում։ Լորենցը, որին հետապնդում է ոստիկանությունը, իր սիրուհու միջոցով, ով հյուրանոցի ադիմինիստրատորն է, փոխանցում է գրառումը հեռահարին, ով պետք է սահմանից դուրս տանի դրանք։ Հաջորդ օրը Զեմանը մարկաների պատճեններով գալիս է պայմանավորված վայրը, որպեսզի մեկնի Լորենցի հետ։ Բայց Լորենցը ճանապարհին թաքնվում է ԳԴՀ-ի գերմանացիների մեքենայից, ում նա պետք է դուրս հաներ սահմանից և Զեմանին տանում է լճակի մոտ։   Նա ուզում է ատրճանակով սպանել Զեմանին, որպեսզի սեփականաշնորհի մարկերը։ Կռվում նա խլացնում է Զեմանին և մեքենայի մեջ դնելով՝ մեքենան լճակն է նետում։ Պետանվտանգության աշխատակիցները տեղ հասնելով Զեմանին դուրս են հանում լճակից։ Երբ Լորենցը գողացված մոտոցիկլով գալիս է իրեն սպասող հեռահարի մոտ և նրանք պատրաստվում են ճանապարհ ընկնել, նրանց ձերբակալում են։ Այդ ժամանակ Բլանկան և Լիդուշկան տանն անհանգստանում են Զեմանի վիճակի համար, և Լիդուշկան առաջին անգամ Բլանկային մայր է անվանում։
22 շարք. Թաթարական հովվերգություն
Բնօրինակի անվանումը՝ Tatranské pastoráleՏևողությունը՝ 83 րոպե1965 թ․։
23 շարք. Շնորհավոր Նոր Տարի
Բնօրինակի անվանումը՝ Šťastný a veselýՏևողությունը՝ 73 րոպե1966 թ․: Ամանորի գիշերը Զեմանովների համար վերածվում է շինարարական կազմակերպության խարդախության հետաքննության, որտեղ աշխատում է Բլանկան, և նրանց 14-ամյա դուստր Լիդուշկան, ով տանը մենակ է մնում, տուն է հրավիրում ոմն Մարտինին՝ վրեժ լուծելով իր ծնողներից և այդ մասին հայտնում նրանց հեռախոսով, բայց վերջում պարզվում է, որ այդ Մարտինը 5 տարեկան տղա է, ով ապրում է նույն տանը։
24 սերիա։ Ծաղրածուներ
Բնօրինակի անվանումը՝ KlauniՏևողությունը՝ 81 րոպե1967 թ․: Փարիզյան կաբարեներից մեկի երգչուհու սպանության փորձի հետաքննության ընթացքում Զեմանը ծանոթանում է Պրահայի այլախոհական բոհեմիայի աշխարհին, որի գեղարվեստական և քաղաքական հայացքներն առաջացնում են նրա դժգոհությունը և զգուշությունը։
Սերիա 25. Թունավորում
Բնօրինակի անվանումը՝ ŠtvaniceՏևողությունը՝ 82 րոպե1968 թ․: Սկսված Պրահայի գարնան պայմաններում Զեմանը ենթարկվում է հարձակման և իրավապաշտպանների կողմից մեղադրվում 1950-ականների սկզբին քաղաքական ճնշումներին մասնակցելու մեջ։
Սերիա 26. Ջրհոր
Բնօրինակի անվանումը՝ StudnaՏևողությունը՝ 78 րոպե1969 թ․: Զեմանը, որը զրպարտված և զրկված է պաշտոնից, շարունակում է ծառայել ոստիկանության աննշան պաշտոնին։ Շուտով, ընկերների խնդրանքով նա մեկնում է Պրահայի մոտ գտնվող մի գյուղ, որտեղ հաջողությամբ հետաքննում է այնտեղի հարուստ գյուղացու ընտանիքի դաժան սպանությունը։ Պրահա վերադառնալուց հետո նա իմանում է Դուբչեկի հեռացման և իր վերականգնման մասին։
Սերիա 27. Պատանդը Բելլա Վիստայում
Բնօրինակի անվանումը՝ Rukojmí v Bella VistaՏևողությունը՝ 87 րոպե1970 թ․։ Պրահայի կայանատեղիներից մեկում դիակ է հայտնաբերվել։ Սկզբում Պրահայի քրեական հետախուզության գլխավոր վարչության աշխատակիցներն այս գործում ոչ մի արտառոց բան չեն տեսնում։ Այնուամենայնիվ, որոշ անհամապատասխանություններ մայոր Զեմանին ստիպում են օգնություն խնդրել Պետական անվտանգության վարչությունից։ Հակահետախուզության հետաքննությունը անվտանգության ուժերին դուրս են բերում գործողության հետքի վրա, որն անցկացվոըւմ էր Չեխոսլովակիայում և Չիլիում՝ արևմտյան հետախուզողների կողմից։ Զեմանի վաղեմի ընկեր մայոր Իրժի Գրադեցը «Մորավիա» նավով մեկնում է Հարավային Ամերիկա։
Սերիա 28։ Հաղորդագրություն անհայտ երկրից
Բնօրինակի անվանումը՝ Poselství z neznámé zeměՏևողությունը՝ 83 րոպե1971 թ․։ Նախկին նացիստները հարավամերիկյան երկրներից մեկում գտնվող հնագիտական վայրին կից վիլլայում  են պահում մայոր Իրժի Հրադեկին, որին նրանք գերի են վերցրել «Բելլա Վիստա» հյուրանոցում։ Նրանք ցանկանում են նրան փոխանակել 30 տարվա հնության փաստաթղթի հետ, որում գաղտնագրված է Բեռնի բանկերից մեկի անունը և հաշվի համարը, որի վրա կան հսկայական արժեքներ։ Պեղումներում ինժեների և ռադիոօպերատորի քողի տակ աշխատող կուբայական հետախույզն առաջարկում է Հրադեցին համատեղ գողանալ վիլլայի պահարանում պահվող փաստաթղթերը, որոնք փաստում են այն մասին, որ "Մորվաիա" նավով Չիլի տեղափոխվող արդյունաբերական սարքավորումների մատակարարումը խափանելու գործողությունն իրականացվել է ԿՀՎ -ի հետ համատեղ։ Ջունգլիներում երևակայական կրակ ստեղծելով և 5 հազ. դոլարով ուղղաթիռ վարձելով՝ նրանց դա հաջողվում է, սակայն փոխհրաձգության ժամանակ Իրժի Հրադեցը ծանր վիրավորվում է և մահանում  ուղղաթիռում։
Սերիա 29։ Միմիկրիա
Բնօրինակի անվանումը՝ MimikryՏևողություն՝ 75 րոպե1972 թ․: Քիմիայի ֆակուլտետի ուսանողուհի Օլգա Գալամկովան մահանում է թմրանյութի չարաշահումից, որը նրան «հյուրասիրել են» «Միմիկրիա» ռոք խմբի անդամները, որոնց մոտ նա եկել էր իրենց համերգից հետո՝ ձայնագրությունները վերցնելու։ Թմրամոլ Գոնզան նրանց թմրանյութ է մատակարարում՝ դրանք ստանալով թմրավաճառներից, որոնց ուզում է բռնել պետական անվտանգությունը։ Աղջկա մահից հետո Գոնզան, նրա կինը և խմբի 3 անդամները որոշում են ինքնաթիռ առևանգել՝ Մյունխեն հասնելու համար։ Ոստիկանությունը երաժիշտներին բերման է ենթարկում օդանավակայանում, սակայն Գոնզան բոլորին գերազանցել է. Նա և իր կինը մեկնում են մեկ այլ քաղաքի օդանավակայան, կինը զենքն անցկացնում է իրենց մանկահասակ դստեր բարուրով, թռիչքի ժամանակ Գոնզան ծանր վիրավորում է օդաչուներից մեկին։ Նրանք հասնում են Մյունխեն, և օդաչուն մահանում է։
30 սերիա։ Վարդեր Զեմանի համար
Բնօրինակի անվանումը՝ Růže pro ZemanaՏևողությունը՝ 92 րոպե1973 թ․:
Հետաքրքիր փաստեր
Ճշմարիտ է նաև հակառակը. Վերը նշված տարիներից յուրաքանչյուրում տեղի է ունենում մեկ «միջադեպ», որը կազմում է սերիայի գործողությունը`բացառությամբ 1947 թ․-ի, որում տեղի է ունենում 2 «միջադեպ»։
"Մայոր Զեման. Քարոզչությու՞ն, թե՞ հանցագործություն։ "
2005 թ․ Պրահայում հրատարակվեց Չեխական հեռուստատեսության հրապարակախոսական և վավերագրական ծրագրերի և կրթական ծրագրերի կենտրոնի գլխավոր խմբագրի տեղակալ Դանիել Ռուզիչկայի գիրքը․ «Մայոր Զեման. Քարոզչությու՞ն, թե՞ հանցագործություն»՝ նվիրված նկարահանման ծագման պատմությանը և ընթացքին։ Գիրքում լայնորեն օգտագործված են Չեխոսլովակիայի հեռուստատեսության արխիվի, Չեխոսլովակիայի ներքին գործերի նախարարության և Ազգային գրականության թանգարանի փաստաթղթերը, ինչպես նաև նկարահանումների գործընթացի մասնակիցների վկայությունները։ Ըստ հեղինակի՝ սերիալը Չեխոսլովակիայի ստեղծագործական մտավորականության վրա այսպես կոչված "նորմալիզացման"՝ Պրահայի գարնանը ձեռնարկված քաղաքական բարեփոխումների որոշումների հետևանքները վերացնելու նպատակով Գուստավ Հուսակի ռեժիմի կողմից ձեռնարկված վճռական միջոցառումների շարքի ազդեցության ամենախոսուն վկայություններից մեկն է։ Նկարահանումների ընթացքը դարձավ կոմունիստական կուսակցության և Չեխոսլովակիայի ներքին գործերի նախարարության՝ չեխոսլովակիական հեռուստատեսության և նկարահանող խմբի անդամների հետ մինչ այժմ աննախադեպ համագործակցության օրինակ, իսկ ֆիլմը՝ վառ ապացույց այն բանի, թե ինչպես, իշխող ռեժիմի պայմաններում, գեղարվեստական ստեղծագործությունը սահում է քարոզչության և հակաքարոզչության ռելսերի վրա։ Այն, ինչ արեց կոմունիստական ռեժիմը ստեղծագործ մտավորականության հետ, հանցագործություն է, իսկ քարոզչության վերածվող ստեղծագործությունը, որի վառ օրինակ է «Մայոր Զեմանի 30 դեպքերը», հենց այդ հանցագործության ապացույցն է։ Այպիսին է գրքի հեղինակ Դանիել Ռուզիչայի տեսակետը :
Հղումներ
Կատեգորիա:1974 ֆիլմեր
Ճիկանի
Ճիկանի (ჭიკანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Մաքսիմ Ռուդակով
Մաքսիմ Ալեքսեևիչ Ռուդակով (հունվարի 22, 1996 թ., Սանկտ Պետերբուրգ, Ռուսաստան), ռուս ֆուտբոլիստ, «Ռոստով» ֆուտբոլային ակումբի դարպասապահն է։ Ռուսաստանի սպորտի վարպետ է։
Ակումբային կարիերա
«Կիրովեց» մանկապատանեկան մարզադպրոցում սկսել է խաղալ հարձակվողի դիրքում, բայց հետո տեղափոխվել է դարպասապահի դիրք ։ Նաև «Լոկոմոտիվ» և «Սմենա» դպրոցների սանն է եղել ։ 2012/13 մրցաշրջանից առաջ դարպասապահը ընդգրկվում է Զենիթի հայտացուցակում 51 համարի մարզաշապիկով։ Երիտասարդական առաջնությունում իր առաջին խաղն անցկացրել է 2012 թ. սեպտեմբերի 28-ին, երբ թիմը տնային հանդիպում էր անցկացնում Լոկոմոտիվի հետ (2:3)։ Առաջնությունում 2012/13 - 2017/18 մրցաշրջաններում հասցրել է մասնակցել 68 հանդիպման և բաց է թողել 77 գնդակ։ ՈւԵՖԱ երիտասարդական առաջնությունում 2013/14 - 2015/16 մրցաշրջաններում մասնակցել է 10 խաղի և բաց է թողել 20 գնդակ։
2016/17 մրցաշրջանից առաջ դարպասապահը վարձավճարով տեղափոխվում է Պենզայի Զենիթ, որտեղ անցկացրած 9 խաղերում բաց է թողնում 20 գնդակ. մրցակիցները 2 անգամ չեն կարողացել գրավել դարպասը, երբ 11 մետրանոց հարվածից հետո գնդակը հետ է մղվել դարպասաձողից։ Ձմեռային ընդմիջման ժամանակ վերադառնում է Զենիթ, որտեղ երկրորդ թիմի կազմում մասնակցելով ՖԱԼ գավաթի 3 խաղերի բաց է թողնում 3 գնդակ։ Մարտ - ապրիլ ամիսներին ՖԱԼ առաջնությունում մասնակցում 3 խաղի բաց թողնելով 11 գնդակ։ Հաջորդ մրցաշրջանում Զենիթի երկրորդ թիմի կազմում մասնկացում է 1 խաղի, երբ թիմը առաջին տուրում հյուրընկալվել էր Շիննիկին (1:2)։
2017 թ. ամռանը դարպասապահը վարձավճարով պիտի տեղափոխվեր ֆիննական Հելսինկի, սակայն կարողացավ մեկնել միայն աշնանը, բայց արդեն թիմի հիմնական կազմ։ 2018 թ. հունվարից 1 տարվա վարձավճարային պայմանագիր է կնքվում նոր ակումբի հետ ։ Հելսինկիի կազմում իր առաջին խաղն անցկացնում է հունվարի 26-ին, երբ թիմը գավաթային հանդիպում էր անցկացնում Գնիստանի հետ (8:0)։ Առաջնությունում իր առաջին խաղն անցկացրել է ապրիլի 21-ին, երբ թիմը մրցում էր Կուոպիո քաղաքի թիմի հետ (1:2)։ Ֆիննական ակումբի կազմում կարողանում է դառնալ երկրի չեմպիոն ։
Ազգային հավաքականի կազմում
2012-2015 թթ. հանդես է եկել մինչև 19 տարեկանների ազգային հավաքականի կազմում, երբ թիմը գլխավորում էր Դմիտրի Խոմուխան։ 2014 թ. Գրանատկինի հուշամրցաշարի փոխչեմպիոնն է, մրցաշարի լավագույն դարպասապահը ։ 2015 թ. Եվրոպայի մինչև 19 տարեկանների առաջնության փոխչեմպիոնն է, սակայն խաղադաշտ չի մտել, իսկ թիմի հիմնական դարպասապահը Անտոն Միտրյուշկինն էր։
Մինչև 21 տարեկանների ազգային հավաքականի կազմում Նիկոլայ Պիսարևի գլխավորությամբ մասնակցել է 1 խաղի, երբ թիմը 2016 թ. նոյեմբերին ընկերական խաղ էր անցկացնում Շվեյցարիայի հավաքականի հետ (1:2)։
Նվաճումներ
ՖԱ Հելսինկի
Հղումներ
Կատեգորիա:Ֆուտբոլի դարպասապահներ Կատեգորիա:Ռուս ֆուտբոլիստներ Կատեգորիա:Ռուսաստանի սպորտի վարպետներ
Սունդե
Սունդե (Կոր․ 순대), Կորեական խոհանոցի ուտեստ, ստացվում է կովերի կամ խոզերի աղիքները եռացնելու կամ շոգեխաշելու միջոցով, որոնք նախապես լցոնվում են տարբեր բաղադրիչներով։ Սունդեն այսպիսի տեսքով, սև պուդինգի մի տեսակ է, և ինչպես ասվում է՝ հնարավոր է ուտել շատ երկար ժամանակ։ Սունդեյի պատրաստման բաղադրատոմսը հնարավոր է գտնել Չոսոնի խոհարարական գրքերում, որոնք հրապարակվել են XIX դարում։ Ինչպես նաև, սունդեն կարող է պատրաստվել ծովամթերքից, օրինակ՝ կաղամարից կամ մինտայայից .։
Սունդայի ամենատարածված հիմքը խոզի աղիքներն են, որը լցոնված է տեղական լապշայով, գարով և խոզի արյունով, չնայած միջուկի դերում կարող են լինել նաև պերիլլայի տերևները, կանաչ սոխը, ֆերմենտավորված սոյայի սոուսը (տվենջան), կպչուն բրինձը, կիմչին և սոյան։ Ուտեստը համարվում է հայտնի փողոցային ուտեստ ինչպես Հյուսիսային, այնպես էլ Հարավային Կորեայում։ Սեուլի շրջաններից մեկում կա տեղանք, որի ոչ պաշտոնական անվանումը «սունդեյի քաղաք» է, որտեղ գտնվում են շատ ռեստորաններ, մասնագիտացված հենց այդ ուտեստի պատրաստման մեջ ։
Ծանոթագրություններ
Կատեգորիա:Կորեական խոհանոց
Ղուրբան Փիրիմով
Ղուրբան Բախշելի օղլի Փիրիմով (Qurban Baxşəli oğlu Pirimov‎, ), ադրբեջանցի երաժիշտ, թառահար, Ադրբեջանական ԽՍՀ առաջին ժողովրդական արտիստ  ;
Կենսագրություն
Ղուրբան Փիրիմովը ծնվել է 1880 թվականի հոկտեմբերին Աղդամում, որտեղ ստացել է նախնական կրթությունը։ 1905 թվականին ստեղծեց երաժշտական եռյակը ՛ժողովրդական երգչը Ջաբբար Ղարյաղդիօղլու և Սաշա Օգանեզաշվիլիի հետ միասին։ Այս երաժշտական եռյակը շարունակեց իր գործունեությունը մոտ 20 տարի։ Իր գործողության ընթացքում Փիրիմովը հյուրախաղերով հանդես է եկել տարբեր վայրերում `Անդրկովկասում, Կենտրոնական Ասիայում, Կիևում, Մոսկվայում և Իրանում ։
1905 թվականին նա հանդիպեց Ճաբբար Կարյաղդըօղլու հետ և իր հրավերով եկավ Բաքու։ 1908 թվականին եղել է Ուզեիր Հաջիբեկովի ժողովրդական գործիքների անսամբլի թառահարը։
1920 թվականից մինչև իր կյանքի վերջը եղել է Ադրբեջանի պետական օպերայի և բալետի թատրոնի մենակատարը։ 1934 թվականին նա զբաղեցրեց առաջին տեղը Թբիլիսիում անցկացրեց Անդրկովկասի ժողովրդական օլիմպիադայում։ Ղուրբան Փիրիմովն աշխատել է այնպիսի կոմպոզիտորների հետ միասին, ինչպիսիք են Նիյազին, Կարա Կարաևը, Թոֆիկ Կուլիևը, Ֆիքրեթ Ամիրովը։
Ղուրբան Փիրիմովը մահացել է 1965 թվականի օգոստոսի 29-ին Բաքվում։
Ծանոթագրություններ
Կատեգորիա:Ադրբեջանական ԽՍՀ ժողովրդական արտիստներ
Սոֆիա
Սոֆիա (Со́фия ), ծագում է՝ σοφία - «վարպետություն», «իմաստություն»), Բուլղարիայի մայրաքաղաքը, Սոֆիայի քաղաքային մարզի և նրա միակ Ստոլիչնա համայնքի վարչական կենտրոն։ Գտնվում է Սոֆիայի գոգավորության հարավում, Վիտոշա լեռնազանգվածի ստորոտին։ Քաղաքի արևելյան ծայրամասով հոսում է Իսկիր գետը։
Հակիրճ տեղեկատվություն
Ընկած լինելով Բալկանյան թերակղզու կենտրոնում՝ քաղաքը գտնվում է Սև ծովից Ադրիատիկ ծով տանող ճանապարհի մեջտեղում և բավականին մոտ է Էգեյան ծովին ։
Այստեղ առաջին բնակավայրը հիմնվել է մեր թվականությունից առնվազն 7 հազար տարի առաջ ։ Իսկ քաղաքի՝ արձանագրություններով վկայված պատմությունն սկսվում է մ. թ. ա. 29 թվականից, երբ Հռոմեական հանրապետությունը նվաճել է կելտական սերդի ցեղի կողմից այստեղ կառուցված Սերդիկա բնակավայրը, որի վրա հետագայում արշավել են հոնները (343-347 թվականներ և 447 թվական), վեստգոթերը (376-382 թթ.), ավարներն ու սլավոնները (617 թ.): 809 թվականի ապրիլի 9-ին էլ Սերդիկան պաշարել են բուլղար խան Կրում զորքերը ։ 1018-ի Բյուզանդական կայսրությունը 22 տարով այստեղ վերջ է տվել բուլղարների տիրապետությանը, որը կարճ ժամանակով վերականգնվելուց հետո դարձյալ զիջել է քաղաքը, այս անգամ արդեն՝ պեչենեգներին (1048 և 1078 թթ.): Հետագայում Սերդիկային տիրել են հունգարները (1183 թ.), խաչակիրները (1095 և 1190 թթ.) : Բուլղարական երկրորդ թագավորության իշխանությունն այստեղ ձգվել է 1194-ից մինչև 1382 թվականը, երբ քաղաքը նվաճել են օսմանցիները ։ 1520-ից 1836 թթ. Սոֆիան եղել է Եվրոպայում օսմանյան կայսրության առանցքային մարզի՝ Ռումելիա էյալաթի կենտրոնը։ Բուլղարացիների տիրապետությունն այստեղ վերահաստատվել է 1878 թվականին։ Երկրորդ համաշխարհային պատերազմի ժամանակ բրիտանական օդուժն ու ամերիկյան ռազմական ավիացիան ռմբակոծել են քաղաքը։ Պատերազմի ավարտին մոտ՝ խորհրդային զորքերը գրավել են Սոֆիան, որը դեռ 19-րդ դարի վերջերից հռչակվել էր թուրքական լծից ազատագրված, անկախություն նվաճած Բուլղարիայի մայրաքաղաք։
Ներկայումս Սոֆիան Բուլղարիայի տնտեսական, առևտրային, մշակութային, կրթական կենտրոնն է, որտեղ գործում են երկրի խոշորագույն արդյունաբերական ձեռնարկությունները, առևտրական ընկերությունները, մշակութային օջախները, համալսարանները ։ Այն տեղ է գրավել ձեռնարկատիրական գործունեություն (հատկապես տեղեկատվական տեծնոլոգիաների բնագավառում) սկսելու համար աշխարհում լավագույն պայմաններ տրամադրող քաղաքների առաջին տասնյակի մեջ ։ Սոֆիան համարվում է նաև Եվրոպայի առավել հյուրընկալ քաղաքը ։
Քաղաքի բնակչության թիվը 18-րդ դարի վերջերին եղել է մոտավորապես 70 հազար, 1870 թվականին նվազել մինչև 19,000, 1878-ին ավելի նվազելով՝ հասել 11,649-ի և անկախության նվաճումից որոշ ժամանակ անց սկսել է աճել ։ Ներկայումս այստեղ 482 քառակուսի կիլոմետր տարածքի վրա ապրում է 1.23 միլիոն մարդ, այսինքն՝ Բուլղարիայի ողջ բնակչության 17.5 տոկոսը։
Արտաքին հղումներ
Կատեգորիա:Բուլղարիայի քաղաքներ
Մարսել Պրուստ
Վալանտըն Լուի Ժորժ Ըյոժեն Մարսել Պրուստ (Valentin Louis Georges Eugène Marcel Proust, ), ֆրանսիացի նշանավոր վիպասան, ակնարկագիր և քննադատ, մոդեռնիզմի ներկայացուցիչ։ Պրուստի հիմնական երկը «Կորսված ժամանակի փնտրտուքներում» (À la recherche du temps perdu) 7 վեպից բաղկացած վիպաշարն է (հատորներ 1-16, 1913-1927, վերջին 6 հատորները հրատարակվել են հետմահու), որը համարվում է 20-րդ դարի համաշխարհային գրականության ամենակարևոր ստեղծագործություններից մեկը։
1907 թվականին սկսում է գրել իր մեծ ստեղծագործությունը՝ «Կորուսյալ ժամանակը փնտրելիս», որի յոթ գլուխները հրատարակվում են 1913 և 1927 թվականներին, այսինքն՝ իր մահից հետո։ Երկրորդ մասը՝ «Ծաղկյալ երիտասարդ աղջիկների ստվերում», շահում է Գոնկուղ մրցանակ 1919 թվականին։ Մարսել Պրուստը մահանում է 1922 թվականի նոյեմբերի 18-ին՝ բրոնխիտից։ Հուղարկավորել են Փարիզի Պեր Լաշեզ գերեզմանատանը։
Պրուստի վիպական աշխատանքը ժամանակի և հիշողության մասին խորհրդածություններ են, ինչպես նաև արվեստի գործառույթների, որը պետք է իր սեփական աշխարհներն առաջարկի, բայց նաև այդ աշխատանքը սիրո և նախանձի մասին մտորումներ են գոյության դատարկության զգացողությամբ, որը գունավորում է պրուստյան գորշ տեսիլքը, ուր համասեռամոլությունը կարևոր տեղ է զբաղեցնում։ «Կորուսյալ ժամանակը փնտրելիս»-ը նմանապես մարդկային մեծ կատակերգություն է ավելի քան երկուհարյուր դերասանի մասնակցությամբ։
Ընտանիք և մանկություն
Մարսել Պրուստը ծնվել է Փարիզում՝ 16-րդ շրջանի Օտոյ թաղամասում, իր մայրական կողմի պապիկի տանը, որը հետագայում քանդել են նոր բնակելի շենքեր կառուցելու նպատակով։ Մայրը՝ Ժան Կլեմանս Վայլը (ծնվել է 1849 թ. Փարիզում և մահացել 1905 թ.), ալզասյան և լորենյան հրեաներից էր և բիրժայի գործակալ։ Հայրը՝ բժիշկ Ադրիան Պրուստը (ծնվել է Իլիերում՝ 1834 թ. և մահացել Փարիզում՝ 1903 թ.), Իլիերի բարգավաճ առևտրականներից էր։ Մարսելը նաև ուներ ավագ եղբայր՝ Ռոբերտը (ծնվ.  1873 թ. և մահացել է 1935 թ.), ով վիրաբույժ էր։ Մարսելի հովանավորն էր նմուշահավաք (կոլեկցիոներ) Իյոժեն Մյուտիաքսը։
Մարսելի փխրուն առողջությունը հետևանք էր իր մայրիկի հղիության ժամանակ կրած զրկանքների։ Առողջական թերություններով ծնված երեխային փրկում է իր բժիշկ հայրը, որը ծննդաբերության օրը վիրավորվել էր մի ցուցարարի արձակած կրակից։ Ծնողները վախենում էին, որ նորածինը չի ապրի, սակայն ծնողական խնամքի շնորհիվ Մարսելը փրկվում է մահից։ Տարվա եղանակներից գարունը շատ վատ էր ազդում նրա առողջության վրա ու նույնիսկ մի անգամ, երբ նա 9 տարեկան էր, շնչահեղձ է լինում ծաղիկների ծաղկափոշու հարուցած ասթմային նոպայի պատճառով։
Կաթոլիկ հոր և հրեա մոր զավակը մկրտվում է Փարիզի Սեն-Լուի-դ՛Անտըն եկեղեցում։ Իր ստեղծագործություններում նա իրեն «հավատացյալ» չի համարում։ Քանի որ այդ ժամանակ հակասեմականությունը վառ էր արտահայտված, նրան քննադատում են այլ հայտնի հակասեմիստ գրողներ։
Երիտասարդության տարիներ
Տարրական դասարանում սովորել է Ժակ Բիզեի՝ կոմպոզիտոր Ժորժ Բիզեի որդու հետ, որի մայրը՝ Ժնևիև Ալևին, իր քեռու տանը սրահ ուներ, ուր հավաքվում էին դերասաններ։ Ժնևիևը կրկին ամուսնանում է 1886 թ.՝ պահպանելով իր սրահը, որի մշտական այցելու էր դարձել Պրուստը։
Մարսելն այնուհետև ուսանում է Կոնդորսե լիցեյում՝ սկսած 1882 թ.: Հինգերորդ կուրսում մնում է նույն կուրսում, սակայն առաջին անգամ նրա անունը գրում էն գերազանցիկների ցուցակում 1884 թ.: Նա դասերից բացակայում էր առողջական խնդիրների պատճառով, սակայն արդեն անգիր գիտեր Վիկտոր Հյուգոյի, Մյուսեի և Ժան Սանտոյի ստեղծագործությունները։ Նա նաև ուսանում է փիլիսոփա Ալֆոնս Դառլյուի մոտ։
Գրողի մանկական և երիտասարդական առաջին սեր Մարի դը Բենարդակիի հետ նա ներկայացումներ է ունենում Ելիսեյան դաշտերում։ Նրանք դադարում են հանդիպել 1887 թ.:
Պրուստն իր գրական առաջին քայլերն անում է դեռ լիցեյում սովորելու վերջին տարիներին։ Ավելի ուշ՝ 1982 թ. նա հիմնադրում է մի փոքր հանդես Կոնդորսեի նախկին համակուրսեցիների հետ՝ «Բանկետ»-ը։ Սա սկիզբ է դնում նրա ցուցամոլ հռչակի։ Այդ ընթացքում ծանոթանում է Լյուսիեն Դոդեի՝ վիպասան Ալֆոնս Դոդեի տղայի հետ։
1889-90 թթ. ծառայում է բանակում՝ Օրլեանում, որի մասին հետագայում հաճելի հիշողություններ ուներ։ Դրան հաջորդած ժամանակաշրջանում Փարիզում ծանոթանում է Գաստոն Արման դը Կայավեի հետ, որը դառնում է նրա մտերիմ ընկերը։ Նա նաև ծանոթանում է վերջինիս նշանածի՝ Ժաննա Պուքեի հետ ում և սիրահարվում է հետագայում։
Զինծառայությունից հետո հաճախում է Ալբեռ Սորելի և Անատոլ Լըռուա-Բոլիոյի քաղաքական գիտությունների դասընթացին Ազատ դպրոցում, ով նրան համարում է շատ խելացի։ Նա իր հայրիկին առաջարկում է դիվանագիտական մրցույթի մասնակցել Հնագիտության դպրոցում։ Այնուհետև ավարտում է Սորբոնի համալսարանի բակալավրիատը 1895 թ.:
Ժան Սանտոյի խմբագրություն
Ընտանեկան վիճակը նպաստում է այն բանին, որ նա հաճախի Ֆոբուղ Սեն-Ժեղմենի և Ֆոբուղ Սեն-Օնողեի բուրժուական և արիստոկրատական մեծ ակումբները։ Այնտեղ ծանոթանում է Ղոբեղ դը Մոնտեսքիոյի հետ, ում շնորհիվ 1894-1900 թթ. ընթացքում հաճախում է ավելի արիստոկրատիկ ակումբներ։ Այս ամենը նրա ստեղծագործության համար սյուժե են ապահովում։
1895 թ. հունիսի 29-ին մասնակցում է Մազարինում կայացած գրադարանական մրցույթին։ Հուլիսին արձակուրդը Քղոյցնախում մայրիկի հետ անցկացնելուց հետո, նովել է գրում՝ «Բալդասաղ Սիլվանդի մահը» վերնագրով, որը հրապարակվում է Շաբաթական հանդեսում: Փարիզ է վերադառնում հոկտեմբերի կեսին։
1895 թ. սկսած ձեռնարկում է մի նոր վեպի խմբագրումը, որը պատմում է գրականությամբ տարված մի երիտասարդ մարդու մասին, ով բնակվում էր 19-րդ դարավերջի զվարճասեր Փարիզում։ Այս վեպը նրա մահից հետո վերնագրում են Ժան Սանտոյ անվամբ, ով հիմնական հերոսն էր։
Իր համասեռամոլության ազդեցությունն իր ստեղծագործության վրա զգալի էր, քանի որ Մարսել Պրուստը համարվում է եվրոպացի այն վիպասաններից, ովքեր առաջինն էին բացեիբաց ներկայացնում հոմոսեքսուալությունն իրենց ստեղծագործություններում։
Րասքինի գեղագիտությունը
1900-ականներին մոտ նա դադարում է գրել Ժան Սանտոյի վեպը և տարվում անգլիացի գեղագետ Ջոն Րասքինով, որը նրա համար բացահայտում է իր ընկեր Ղոբեղ դը Բիլին՝ 1896-99 թթ. ընթացքում Լոնդոնում ֆրանսիացի դիվանագետը։ Պրուստը նրան բացահայտում է հենց Րասքինին նվիրված ստեղծագործություններում, որից մեկն էլ Րասքին և գեղեցկության կրոնն էր։ Վերջինիս մահից հետո՝ 1900 թ., Պրուստը որոշում է թարգմանել նրա գրվածքները։ Այս նպատակով հանգուցյալ գրողի ստեղծագործական մտքերն ընկալելու նպատակով մայրիկի հետ ճամփորդում է Ֆրանսիայի հյուսիսում և Վենետիկում։
Անգլիացի գրողի գրածները թարգմանելիս Պրուստին օգնել են ծնողները և հատկապես մայրիկը, քանի որ նա վատ գիտեր անգլերեն։
1900 թ. աշնանը տեղափոխվում են ապրելու այլ վայրում՝ Կուղսելում և այդ ընթացքում ծանոթանում է իշխան Անտուան Բիեսկոյի և իշխանուհի Էլենի հետ, ով ակումբ ուներ և ուր հատկապես երաժիշտներ էին այցելում։ Անտուան Բիբեսկոն դառնում է Պրուստի անմիջական մտերիմը մինչև կյանքի վերջը։
Պրուստը շարունակում է Րասքինյան ուխտագնացությունները 1902 թ.՝ այցելելով Բելգիա և Հոլանդիա։
«Կորուսյալ ժամանակը փնտրելիս» ստեղծագործության ձեռագիրը
Այս ստեղծագործության առաջին մասը գրվել է 1907 թ.: 15 տարի Պրուստն ապրում է իր նոր տանը, ուր տեղափոխվել էր 1906 թ. վերջին։ Այս ընթացքում անհընդհատ փոփոխություններ է անում իր ստեղծագործության մեջ, որը կենդանացնում էին չորս սերունդ ներկայացնող ավելի քան 200 գրական անձինք։
Ծնողների մահից հետո իր առողջական վիճակն էլ ավելի է վատանում ասթմայի պատճառով։ Ստեղծագործական աշխատանքը նրան շատ էր հյուծում. տանից դուրս էր գալիս միայն երեկոյան։ «Կորուսյալ ժամանակը փնտրելիս»-ը հրատարակվում է 1913 թ.-ից 1927 թ. ընկած ժամանակահատվածում։
Գալիմաղ հրատարակչությունը, հետևելով Անդղե Ժիդի խորհրուրդներին, մերժում է առաջին հատորի հրատարակչությունը։ Վերջինս հետագայում զղչում է իր արարքի համար։ Սակայն, Գալիմաղը համաձայնում է հրատարակել երկրորդ հատորը, որի համար Պրուստը 1919 թ. ստանում է Գոնկուղ գրական մրցանակ։ Այս ընթացքում նա մտածում է ուսանել Ֆրանսիական ակադեմիայում, որտեղ ուսանող իր ընկերները քաջալերում են նրան։
Սակայն, նրան մնացել էր ապրելու երեք տարի, որի ընթացքում Պրուստն անդադար աշխատում է իր այս ստեղծագործության 5 հատորների գրելու ուղղությամբ։
Նա մահանում է 1922 թ. նոյեմբերի 18-ին, բրոնխիտից հյուծված։ Հուղարկավորությունը կազմակերպում են Սեն-Պիեղ-դը-Շայո եկեղեցում՝ զինվորական պատվով, ինչպես վայել կլիներ Պատվո լեգեոնի շքանշանակրի։ Եկեղեցու գավթին գրված է հետևյալ նախադասությունը. «Նա մեր երիտասարդ մարդն էր»։ Պրուստը հանգչում է Պեր Լաշեզի գերեզմանատանը։   Ստեղծագործություններ
«Հաճույքներն ու օրերը»
Սա արձակ ոճի պոեմների և նովելների ժողովածու է, որը հրատարակել է Մարսել Պրուստը 1896 թ. «Կալման-Լևի» հրատարակչատական օգնությամբ։ Այն ամուր ոգեշնչված է անկումայնության և հատկապես պճնամոլ Ռոբերտ դը Մոնտեսքիոյի աշխատանքից։
Րասքինի թարգմանությունները
Պրուստը թարգմանում է Ջոն Րասքինի «Ամիենի Աստվածաշունչը» 1904 թ. և այն նվիրում նախորդ տարի մահացած իր հայրիկին։ Այս աշխատանքը, ինչպես նաև իր երկրորդ թարգմանությունը՝ «Քնջութն ու ջրաշուշանները» (թարգմանված 1906 թ.) գովասանքի է արժանանում քննադատների կողմից։
Այս ընթացքն ապագա գրողի համար բեղումնալից էր, որով և հետագայում հաստատվեց նրա անձը։ Փաստացի իր թարգմանությունները Պրուստը հարստացնում էր լիուլի ծանոթագրություններով և երկար նախաբաններով, որոնք բնագրի հետ նույնչափ կարևորություն են ձեռք բերում։ Րասքինի ստեղծագործությունները թարգմանելիս Պրուստը քայլ առ քայլ դառնում է նրա քննադատներից մեկը, որը հատկապես երևում է թարգմանվելիք բնագրի՝ իր գրած նախաբանում։
«Ընդդեմ Սենտ-Բյովի»
«Նմանակումներ և ժողովածուներ»
Այս ստեղծագործությունը Պրուստը հրատարակել է 1919 թ.: Սա Ֆիգարո թերթում 1908 թ. սկսած հրատարակված նախաբանների և մամուլի հոդվածների ժողովածու է, որն ի մի է բերվել Գաստոն Գալիմաղի խնդրանքով։
«Կորուսյալ ժամանակը փնտրելիս»
Քննադատները գրեցին, որ այս ժամանակակից վեպը սկսվում էր Մարսել Պրուստով։ Ինտրիգի հասկացության հետ կապերը խզելով՝ գրողը դառնում է այն անձը, ով փորձում է հոգուն ճշմարտություն վերադարձնել։ Թեմաները վերաբերում են երաժշտական ծրագրին և նամակագրական կապերի խաղին, որոնք բարեկամանում են պոեզիային։ Պրուստն ուզում էր ընկալել շարժման մեջ գտնվող կյանքն առանց այլ ձևի։ Նա թողնում է եզակի դիմանկարներ, վերաստեղծված վայրեր, խորհրդածություններ սիրո և նախանձի մասին, կյանքի պատկերի մասին, գոյության դատարկության և արվեստի մասին։
Նրա գրական և խոսակցական ոճերը հաճախ երկար նախադասության են վերածվում։
Մարսել Պրուստի ստեղծագործությունը նաե մի մեծ խորհրդածություն է ժամանակի վերաբերյալ։ Այս ստեղծագործությունը թույլ է տալիս մտահոգվել ժամանակի գոյության մասին, վերջինիս մրցակցության և ներկայում դրան հասնելու անհնարինության մասին։ Ժամանակը գոյություն չունի ոչ ներկայում և ոչ էլ ապագայում, այլ միայն անցյալում, որի գիտակցության ընկալումը մոտ է մահվանը։
Այս ստեղծագործության մեջ Պրուստը ներկայացնում է պճնամոլության, արիստոկրատ ու բուրժուա հասարակության մասին վերլուծություն, որը վերածվում է անհատի սոցիալական դրդապատճառների մասին գլխավոր խորհրդածություն և վերջինիս հարաբերություններն այլոց հետ, որոնք վերջինիս սոցիալական վերելքի գործիքներն են հանդիսանում։
«Կորուսյալ ժամանակը փնտրելիս» աշխատության մեջ կարևոր տեղ է հատկացրած համասեռամոլությանը և հատկապես «Սոդոմ և Գոմոր» հատվածում Շաղլյուս գրական կերպարի միջոցով։
Միաժամանակ, այն հումոր և փոխաբերություն (մետաֆոր) ունի. օրինակ՝ այս նախադասությունը. «Երկինքը աստղերով է մագաղաթված»՝ «շաղաղվել» բայն օգտագործելու փոխարեն (ֆրանսերենում այդ բայերն են՝ parcheminer և parsemer):
Արտաքին հղումներ
Կատեգորիա:Ֆրանսիացի արձակագիրներ Կատեգորիա:1871 ծնունդներ Կատեգորիա:1922 մահեր Կատեգորիա:Թոքաբորբից մահացածներ Կատեգորիա:ԼԳԲՏ վիպասաններ Կատեգորիա:20-րդ դարի բանաստեղծներ Կատեգորիա:Գոնկուրյան մրցանակի դափնեկիրներ Կատեգորիա:Պեր Լաշեզ գերեզմանատանը թաղվածներ Կատեգորիա:19-րդ դարի բանաստեղծներ Կատեգորիա:20-րդ դարի ֆրանսիացի վիպասաններ Կատեգորիա:Մոդեռնիստ գրողներ Կատեգորիա:Ֆրանսիացի քննադատներ Կատեգորիա:Բանաստեղծներ այբբենական կարգով
Սեմիանա
Բնակչությունը կազմում է 255 մարդ 2008 թվականի մարդահամարի տվյալների։ Խտությունը կազմում է 28 մարդ/կմ²։ Տարածքը 9 կմ² է։ Փոստային ինդեքս՝ 27020։ Հեռախոսային կոդ՝ 0384։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Սոսնովկա (գյուղ, Վոսկրեսենսկի շրջան)
Սոսնովկա (Сосновка), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վոսկրեսենսկի շրջանի բնակավայրեր
Աստերոիդների ցանկ (216001-216100)
Աստերոիդների ցանկ (215901-216000) * Աստերոիդների ցանկ * Աստերոիդների ցանկ (216101-216200)
Ավիոն (քաղաք)
Ավիոն ( Avión), քաղաք և համայնք Իսպանիայում, մտնում է Օրենսեյի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Ռիբեյրո շրջանի կազմի մեջ։ Տարածքը՝ 120,6 կմ2։ Բնակչությունը՝ 2561 (2010 թվականին)։
Կատեգորիա:Իսպանիայի քաղաքներ
Տզանց
Տզանց, գյուղ Արևմտյան Հայաստանում, Էրզրումի վիլայեթի Սպերի գավառակում ։
Բնակչություն
1909 թվականին ուներ 24 տուն բնակիչ, որի մեծամասնությունը հայեր էին։
Պատմամշակութային կառույցներ
Տզանցն ուներ Միքայել Հերշտակապետի վանք, որը կոչվում էր նաև Տզան անապատ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Սպերի շրջանի համայնքներ
Նիզինոե (գյուղ, Սակիի շրջան)
Նիզինոե (Низинне, Nizinnoye), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Տոպալովկա։
2001 թվականի տվյալներով Նիզինոե գյուղում բնակվում էր 346 մարդ։
Տավլինկա (գյուղ, Մելեուզովսկի շրջան)
Բնակչությունը 2009 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր
Ճիվիլաանեբի
Ճիվիլաանեբի (ჭივილაანები), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1000 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 17 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
(6366) Ռայնեվիլեր
(6366) Ռայնեվիլեր (Rainerwieler), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 24-ին Շելտ Բասի կողմից Պալոմարում ։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պադանգ
Պադանգ (Padang), քաղաք-նավահանգիստ Ինդոնեզիայում։
Կղզու մեծությամբ երրորդ քաղաքն է, Արևմտյան Սումատրա նահանգի մայրաքաղաքը։ Պադանգը լաստանավային ծառայությամբ կապված է Ջակարտայի հետ և ունի միջազգային օդանավակայան։ Բնակչությունը կազմում է 757 600 բնակիչ։
Քաղաքում կան մի քանի համալսարաններ, որոնցից Անդալասի համալսարանը հիմնադրվել է 1955 թվականին և Ինդոնեզիայի ամենահին համալսարաններից մեկն է։
Պատմություն
Պադանգը եղել է խոշոր առևտրային կենտրոն սկսած 16-րդ դարից։ Քաղաքի վերահսկողությունը 1663 թվականին անցել է հոլանդացիներին, ապա երկու անգամ բրիտանացիներին. առաջին անգամ 1781-1784 թվականներին առաջին անգլո-հոլանդական պատերազմի ժամանակ, և կրկին 1795-1819 թվականներին՝ նապոլեոնյան պատերազմների ժամանակ։ Մինչև մոտ 1780 թվականը հիմնականում արտահանվել է ոսկի։ Ոսկու հանքավայրերը սպառելուց հետո սուրճը, աղը և տեքստիլն են դարձել արտահանման հիմնական արտադրանքը։
1797 թվականին ցունամին հարվածել է Պադանգին 5-10 մ ալիքի բարձրությամբ, որը տեղի է ունեցել 1797 թվականի Սումատրայի 8,5-8,7 բալ ուժգնությամբ երկրաշարժից հետո։ Երկրաշարժի հետևանքով քաղաքը զգալի վնասներ է կրել, զոհվել է 2 մարդ։ Ցունամին ափ է նետել Արաու գետում խարսխված նավերը, ներառյալ 200 տոննա կշռող նավեր։ 1833 թվականին մեկ այլ ցունամի է հարվածել Պադանգին` ալիքի 3-4 մետր բարձրությամբ ։
Ինդոնեզիայի կողմից անկախության հռչակման ժամանակ Պադանգն ունեցել է շուրջ 50,000 բնակիչ։ 1940-ական թվականներին հիմնականում արտահանվել են սուրճ և կոպրա։ Հետագա տարիներին քաղաքի բնակչության արագ աճը արդյունք էր ինչպես բնակչության բնական աճի, այնպես էլ երկրի այլ մարզերից բնակչության միգրացիայի։
2009 թվականի սեպտեմբերի 30-ին Պադանգի մեծ մասը ավերվել է երկրաշարժից, զոհվել է 313 մարդ  ։
Արտաքին հղումներ
Կատեգորիա:Ինդոնեզիայի քաղաքներ Կատեգորիա:Ինդոնեզիա
Սոսնովկա (գյուղ, Ալնաշսկի շրջան)
Սոսնովկա (Сосновка), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 50 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ալնաշսկի շրջանի բնակավայրեր
Պաոլո և Ֆրանչեսկա դա Ռիմինի
«Պաոլո և Ֆրանչեսկա դա Ռիմինի» (Paolo and Francesca da Rimini), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1855 թվականին։ Ներկայումս աշխատանքը գտնվում է Թեյթ բրիտանական պատկերասրահի հավաքածուում։
Տեղեկություն նկարի մասին
Նկարչի իրական անունը Չառլզ Գաբրիել Դանթե Ռոսսետտի է, սակայն հիացմունքը Վերածննդի բանաստեղծ Դանթե Ալիգիերիի հանդեպ հանգեցրել է անվան փոփոխությունը Դանթե Գաբրիել Ռոսսետտիի, ինչպես նաև իր աշխատանքներում նա հաճախ է դիմել Դանթեի ստեղծագործության սյուժեներին։ Մասնավորապես, «Պաոլո և Ֆրանչեսկա դա Ռիմինի» նկարի թեման վերցված է «Աստվածային կատակերգությունից»՝ «Դժոխք» բաժին, 5-րդ երգ։ Ֆրանչեսկա դա Ռիմինին և նրա խորթ եղբայր Պաոլո Մալատեստան սիրում են միմյանց՝ չնայած որ երկուսն էլ ամուսնացած էին։ Սիրո այս ողբերգական պատմության սյուժեն հաճախ են պատկերել վիկտորյական դարաշրջանի նկարիչները, մասնավորապես՝ պրեռաֆայելիտները։
Ջրաներկն իրենից ներկայացնում է ոչ մեծ եռածալ նկար, որին բնութագրական են հնատիպությունը, Ռոսսետտիի ստեղծագործության վաղ շրջանին հատուկ միջնադարյան ոճի նմանակումը։ Նկարիչն ստեղծագործության էսքիզների վրա աշխատել է շատ տարիներ, սակայն հենց աշխատանքի վրա ժամանակը տևել է միայն մի շաբաթ։ Ջրաներկը նկարը ձեռք է բերել բրիտանացի գրող և քննադատ Ջոն Ռասկինը ։ Ջրաներկ նկարի եզրին առկա է «Աստվածային կատակերգությունից» իտալերեն մի քանի տող ։
Արտաքին հղումներ
Կատեգորիա:Թեյթ բրիտանական պատկերասրահի նկարներ Կատեգորիա:Դանթե Գաբրիել Ռոսսետտիի նկարներ Կատեգորիա:1855 նկարներ
Պերսեպտրոն
Պերսեպտրոն, պերցեպտրոն (անզլ․ perception, գերմ․ Perzeptron, < լատ․ perceptio - ճանաչում, ընկալում), ընկալումը մոդելավորող սարք։ Ուսուցվող ճանաչող համակարգ է։ 1957 թվականին ամերիկացի գիտնական Ֆ․ Ռոզենբլատը, ուսումնասիրելով գլխուղեղի և տեսողական զգայարանների կառուցվածքը, մշակել է ընկալման ընթացքի մաթեմատիկական մոդել, որն անվանել է «Մարկ-Ա Պ»։ Պերսեպտրոնը կազմված է նեյրոնները մոդելավորող երեք տեսակի տարրերից․
Հավանականությունների բաշխման օրենքով A տարրերը պատահական ձևով գրգռող և արգելակող կապերով կապված են ցանցաթաղանթի հետ։ Հակազդող R տարրը նույնպես շեմային տարր է, որի մուտքը կապված է բոլոր A տարրերի ելքերի հետ, իսկ ելքը՝ պերսեպտրոնի ելքի հետ։ Պերսեպտրոնն աշխատում է երկու ռեժիմով՝ սովորելու (ուսուցչի՝ օպերատորի օգնությամբ և ինքնուսուցմամբ) և ճանաչելու։ Առանց նախնական ծրագրավորման ուսուցմամբ պերսեպտրոնը կարող է ճանաչել պատկերներ և ընդունել որոշումներ։ Ուղեղի այլ մոդելներից և ճանաչող համակարգերից պերսեպտրոնը տարբերվում է նրանով, որ նրանում թույլատրվում է կապերի մեծ ընտրություն, և վարքը չի սահմանափակվում նախօրոք տրված տրամաբանական ալգո- րիթմով, այլ աստիճանաբար, ուսուցմամբ բարելավվում է ճիշտ որոշում ընդունելու ունակությունը։ Պերսեպտրոնն աշխատում է նաև անսարք բաղադրիչի և մուտքում աղմուկի առկայության դեպքում։ Պերսեպտրոնը կարևոր դեր է խաղացել պատկերների ճանաչման տեսության, բանական վարքի մոդելավորման, արհեստական ինտելեկտի, ուսուցվող և ինքնասացվող համակարգերի, ինքնահարմարվող համակարգերի ստեղծման գործում։
Գրականություն
Կատեգորիա:Սարքեր Կատեգորիա:Տեղեկատվական տեխնոլոգիաներ
Հյուսիսային Ուոլշեմ
Հյուսիսային Ուոլշեմ (North Walsham), շուկայական քաղաք է և քաղաքացիական ծխական համայնք Անգլիայի Նորֆոլք քաղաքում, Հյուսիսային Նորֆոլկ թաղամասում։ Վերաբերում է հյուսիսային Նորֆոլկի ոչ մետրոպոլիտենի շրջանին։ 2016 թվականին քաղաքում բնակվում էր 12457 մարդ։
Աշխարհագրական դիրքը
Հյուսիսային Ուոլշեմը գտնվում է Կրոմերի և Շերինգհեմի միջև երկաթուղային գծի վրա։ Նրա միջով անցնում են B1150-ը Նորվիչից և A149-ը։ Քաղաքը գտնվում է Կրոմերից 12 կմ և Հյուսիսային ծովի ափից 8 կմ հեռավորության վրա։
Պատմություն
1381 թվականին Հյուսիսային Ուոլշեմի ճակատամարտում գյուղացիական ապստամբության ժամանակ գյուղացիությունը պարտություն կրեց ։
14-րդ դարում Հյուսիսային Ուոլշամը բրդի և տեքստիլ արդյունաբերության կենտրոնն էր, ինչը հանգեցրեց քաղաքի տնտեսական բարգավաճմանը և եկեղեցիների կառուցմանը։ Հյուսիսային Ուոլշեմի Սուրբ Նիկոլաս եկեղեցին ի սկզբանե նվիրված է եղել Մարիամ Աստվածածնին։ Այն Անգլիայի ամենամեծ ծխական եկեղեցիներից էր։ Տասնութերորդ դարի սկզբին եկեղեցուն ավելացվել է Թոմաս Քենթերբերիի աշտարակը, որն ամենաբարձրն է տարածքում։ Այն փլուզվել է 1724 թվականին։ Քանդված աշտարակը բարձրանում է քաղաքի կենտրոնում և հանդիսանում է տարածքի հայտնի տեսարժան վայր ։
1600 թվականի հունիսի 25-ին Հյուսիսային Ուոլշեմում մեծ հրդեհ է տեղի ունեցել։ Շուկայի հետ ավերվել են հարյուր տասնութ տուն, յոթանասուն խանութ և շատ այլ շինություններ։ Եկեղեցին խուսափեց մեծ վնասներից, և նա ապաստան տվեց քաղաքաբնակներին, մինչ քաղաքը վերակառուցվում էր ։
Բնակչություն
2016 թվականին քաղաքի բնակչությունը կազմում էր 12457 մարդ։ Նրանցից 47.9%-ը տղամարդիկ են, 52.1%-ը՝ կանայք։ Տարիքային բաշխվածությունը հետևյալն է՝ 18,2% մինչև 18 տարեկան, 52,7% 18-ից 64 տարեկան, 29,1% 65 տարեկանից բարձր։ Քաղաքի բնակչության 98,5%-ը սպիտակամորթ էր, 0,7%-ը՝ ասիացի։
Բնակչության դինամիկան.
Ծանոթագրություններ
Կատեգորիա:Մեծ Բրիտանիայի քաղաքներ
Նատրիումի անտիմոնիդ
Նատրիումի ծարիրիդ, նատրիումի և ծարիրի երկտար անօրգանական միացություն, քիմիական բանաձևն է՝ NaSb, բյուրեղներ։
Ֆիզիկական հատկություններ
Նատրիումի ծարիրիդը իրենից ներկայացնում է մոնոկլինային բյուրեղներ։ Բյուրեղավանդակի a = 0,680 նմ, b = 0,634 նմ, c = 1,248 նմ, β = 117,6°։
Ջրատար
Ջրատար, ջրմուղկառույց, ջրընդունիչից ջուրը սպառողներին հասցնող կառույց։ Սկիզբ է առնում գետից, ջրամբարից, լճից։ Տարբերում են՝ էներգետիկական (դերիվացիոն և տուրբինային)՝ հիդրոէլեկտրակայաններին ջուր մատակարարելու համար, ոռոգման և ջրամատակարարման համակարգերի ջրատարներ։ ջրատարները կառուցում են փակ լայնական հատվածքի (երկրակեղևի հատվածքում անցկացված խողովակաշարեր և թունելներ) կամ բաց հատվածքի (երկրի մակերևույթի վրա՝ փորվածքներում, հողաթմբերում, կամ հենարանների՝ ջրանցույցների վրա տեղավորված առուներ և վաքեր) արհեստական հուների ձևով։ ջրատարները կառուցում են պողպատից, բետոնից, երկաթբետոնից (այդ թվում՝ նախալարված), ասբեստացեմենտից, փայտից և այլն։ Խողովակներից կառուցված ջրատարներով ջուրը տեղաշարժվում է ճնշման տակ, որը ստեղծվում է պատվարներով, պոմպերով կամ էլ ինքնահոսով՝ օգտագործելով տեղանքի նշագծերի տարբերությունը։
Կատեգորիա:Ջրատեխնիկական կառույցներ
Մույաստե
Մույաստե (Mujaste), գյուղ Էստոնիայի Սաարեմաա նահանգի Լեիսի շրջանում։
Արտաքին հղումներ
Կատեգորիա:Էստոնիայի Սաարեմաա նահանգի Լեիսի շրջանի բնակավայրեր Կատեգորիա:Էստոնիայի գյուղեր
Տավտիմանովո
Տավտիմանովո (Тавтиманово, Таутөмән), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2210 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
Աբանոսխևի (Դուշեթի շրջան)
Աբանոսխևի (აბანოსხევი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 580 մետր բարձրության վրա։ Շրջկենտրոն Դուշեթից հեռու է 13 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Վերին Հոռաթաղի պատմության և մշակույթի անշարժ հուշարձանների ցանկ (Մարտակերտի շրջան)
Այս հոդվածը ներկայացնում է Արցախի Հանրապետության Մարտակերտի շրջանի Վերին Հոռաթաղ գյուղի պատմության և մշակույթի հուշարձանների ցանկը ։ Ցանկում ներառված է ընդամենը 45 հուշարձան։
Ծանոթագրություններ
Կատեգորիա:Մարտակերտի շրջանի հուշարձանների ցանկեր
Չարլզ Հյուբերտ Հեյսթինգս Պերրի
Չարլզ Հյուբերտ Հեյսթինգս Պերրի (Sir Charles Hubert Hastings Parry, ), անգլիացի կոմպոզիտոր, մանկավարժ, երաժշտագետ։
Անգլիական ազգային երաժշտության մշակույթի վերածննդի շարժման նախաձեռնողն է։ 1883-1908 թվականներին դասավանդել է Լոնդոնի թագավորական երաժշտական քոլեջում (1891 թվականից՝ պրոֆեսոր, 1894 թվականից՝ տնօրեն), միաժամանակ (1900-1908 թվականներին) եղել է Օքսֆորդի համալսարանի պրոֆեսոր։ Եղել է անգլիական երաժշտական բազմաթիվ ընկերությունների նախագահ։ Անտիկ և աստվածաշնչյան սյուժեներով իր օրատորիաներում, կանտատներում, խմբերգերում (տեսարաններ Պ․ Բ. Շելլիի «Ազատագրված Պրոմեթևս»-ից, «Հուդիթ», «Սավուղ արքա» և այլն) շարունակել է Գ․ Ֆ․ Հենևի ավանդույթները։ Գրել է նաև 5 սիմֆոնիա, նախերգանքներ, գործիքային և վոկալ անսամբլներ, եկեղեցական խմբերգեր, դրամատիկ թատրոնի երաժշտություն։ Հեղինակ է «Ուսումնասիրություններ մեծ կոմպոզիտորների մասին» (1886), «Երաժշտության արվեստը», «Երաժշտության արվեստի էվոլյուցիան» և այլ աշխատությունների։
Գրականություն
Կատեգորիա:Անգլիացի կոմպոզիտորներ Կատեգորիա:Անգլիացի երաժշտագետներ Կատեգորիա:20-րդ դարի դասական կոմպոզիտորներ Կատեգորիա:Անգլիացի մանկավարժներ Կատեգորիա:Անգլիացի երաժիշտներ
Մաքսիմ Մորոզով
Մաքսիմ Ալենտինովիչ Մորոզով (Максим Алентинович Морозов, ), ուկրաինացի և ռուս ֆուտբոլիստ, հանդես է եկել կիսապաշտպանի դիրքում։
Կենսագրություն
Մաքսիմ Մորոզովը Կերչի ֆուտբոլի սան է։  17 տարեկանում նորամուտը նշել է տեղի « Պորտովիկ » ակումբում, որի կազմում 6 անգամ խաղադաշտ է դուրս եկել երկրորդ լիգայի խաղերում։  Թիմի կազմում իր խաղով գրավել է Դոնեցկի «Շախտյորի » դուբլի մարզչական շտաբի ներկայացուցիչների ուշադրությունը, որի հետ 1995 թվականին պայմանագիր է կնքել։  Դոնեցկի «Շախտյորի» կազմում խաղացել է իր խաղային կարիերայի հաջորդ երեք մրցաշրջանները։  «Շախտյորի» երկրորդ թիմի կազմում անցկացրած ժամանակի մեծ մասը եղել է թիմի հիմնական խաղացողը։
1998 թվականին ավարտվել է « Յավիր-Սումի » ակումբի հետ ունեցած պայմանագրի ժամկետը, որտեղ նա ելույթ է ունեցել երկու տարի։
2000-2008 թվականներին նա խաղացել է Ռուսաստանի, Բելառուսի, Լիտվայի և Հայաստանի ակումբներում՝ «Մետալուրգ» (Լիպեցկ), «Մետալուրգ» (Կրասնոյարսկ), «Սալյուտ-Էներգիա», «Ֆակել» (Վորոնեժ), «Դարիդա», «Միկա», «Ատլանտաս» և «Մետալուրգ-Կուզբասս»։
2009 թվականի ձմռանը վերադարձել է հայկական «Միկա» թիմ, որի մարզաշապիկով հանդես է եկել երկու մրցաշրջան։ Հուլիսի 9-ին մասնակցել է «Հելսինբորգի» դեմ Եվրոպայի լիգայի որակավորման առաջին փուլի պատասխան խաղին՝ 83-րդ րոպեին փոխարինելով Պեդրո Լոպեսին։ Հանդիպումն ավարտվել է ոչ-ոքի՝ 1:1 հաշվով ։ 2011 թվականի մրցաշրջանի ավարտին ավարտվել է նաև խաղացողի պրոֆեսսիոնալ կարիերան։
Արտաքին հղումներ
Կատեգորիա:Ֆուտբոլիստներ Կատեգորիա:Ուկրաինացի ֆուտբոլիստներ Կատեգորիա:Ռուս ֆուտբոլիստներ Կատեգորիա:Միկայի ֆուտբոլիստներ Կատեգորիա:Ֆակելի ֆուտբոլիստներ Կատեգորիա:Ֆուտբոլի կիսապաշտպաններ
Դիմիտրիե Դան
Զբաղվել է Ռումինիայի, Բուկովինայի պատմությամբ և հայագիտության տարբեր ճյուղերով։ 1890 թվականին Գերմանիայում լույս է ընծայել «Արևելահայերը Բուկովինայում» (հայերեն թարգմանություն 1891), 1894 թվականին՝ «Մինաս Թոխատեցի․ Մոլդովայի հայերի կրած հալածանքը 1551 թվականին» (Գերմանիայի) գործերը, որոնք լույս են տեսել նաև Ռումինայում։ Ունի ուսումնասիրություններ նաև հայ ձեռագրագիտության, հայոց եկեղեցու պատմության, հայկական սովորույթների ու հավատալիքների մասին։
Կատեգորիա:Ռումինացի հայագետներ Կատեգորիա:Ռումինացի գրողներ Կատեգորիա:Ռումինացի պատմաբաններ
Պերհիդրոլ
Պերհիդրոլ, պերհիդրօքսիլ, գերհիդրօքսիլ (լատ․ per - վեր և հուն․ Обсор - ջուր), Н02( ջրածնի վերգերօքսիդային միջանկյալ մասնիկ։ Չափազանց անկայուն է։ Հայտնի են նրա աղերը՝ վերգերօքսիդները (K02, Rb02, Ва04 են)։ Որպես միջանկյալ մասնիկ Պերհիդրոլը առաջանում է այրման, թթվածնով և ջրածնի գերօքսիդով օքսիդացման երևույթների ժամանակ։
Կատեգորիա:Քիմիա
(6367) 1982 FY2
(6367) , աստերոիդ աստերոիդների հիմնական գոտում։ Հայտնաբերվել է 1982 թվականի մարտի 18-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,207547 ա. մ., առավելագույնը մոտենում է 2,0134 ա. մ. հեռավորության վրա և հեռանում 2,4017 ա. մ. ։ Արեգակի շուրջ մեկ ամբողջական պտույտ է կատարում 1198,02 երկրային օրվա ընթացքում, իր ուղեծրով շարժվելով միջինում 0,300496 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,7° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նիվա (գյուղ, Սակիի շրջան)
Նիվա (Нива, Küçük Tegeş), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Տեգեշ։
2001 թվականի տվյալներով Նիվա գյուղում բնակվում էր 406 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սակիի շրջանի բնակավայրեր Կատեգորիա:Ուկրաինայի գյուղեր
Աութենտիկություն
Աութենտիկություն, միջազգային պայմանագրի կողմերի մշակած և միմյանց հետ համաձայնեցրած վերջնական տեքստերի թարգմանական նույնակա­նությունը։ Երկկողմ պայմանագրի տեքս­տը կազմվում է, սովորաբար, երկու կող­մերի լեզուներով, իսկ բազմակողմ պայ-մանագրինը՝ այն լեզուներով, որոնք իբրև պաշտոնական ընդունված են մի­ջազգային այն կազմակերպությունում, որը տվյալ պայմանագրի մշակման համար հրավիրում է միջազգային կոնֆե­ րանս, կամ այն լեզուներով, որոնց մա­ սին պայմանավորվում են բանակցութ­ յունների կամ կոնֆերանսի մասնակից­ ները։ Միջազգային պայմանագրի եզրա­փակիչ հոդվածներում, որպես կանոն, նշվում է, որ նրա՝ տարբեր լեզուներով կազմված բոլոր տեքստերը հավասարա­զոր են, այսինքն՝ աութենտիկ են և ունեն միևնույն իրավաբանական ուժը։
Աղբյուրներ
Կատեգորիա:Իրավունք
Սոսնովկա (գյուղ, Շարկանսկի շրջան)
Սոսնովկա (Сосновка), գյուղ Ռուսաստանի Ուդմուրթական հանրապետության Շարկանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Շարկանսկի շրջանի բնակավայրեր
Եվրոպայի չեմպիոնների գավաթի եզրափակիչ 1962
1962 Եվրոպական գավաթի եզրափակիչ, Եվրոպական գավաթի 7-րդ խաղարկությունն է։ Որում հաղթեց «Բենֆիկա» ֆուտբոլային ակումբը 5-3 հաշվով՝ «Ռեալ Մադրիդին»։ Խաղը կայացել է Օլիմպիական մարզադաշտում, Ամստերդամ, Նիդերլանդներ։
Մուկռի (գյուղ, Կեհտնա շրջան)
Մուկռի (Mukri), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 5 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Կեհտնա շրջանի բնակավայրեր Կատեգորիա:Էստոնիայի գյուղեր
Թշաձոր
Թշաձոր, գյուղ Արևմտյան Հայաստանում, Էրզրումի վիլայեթի Սպերի գավառակում ։ Գտնվում էր Սպեր քաղաքից 12 կմ հարավ-արևմուտք, Ճորոխ գետի աջ կողմում, Ճորոխի փոքրիկ վտակներից մեկի անտառապատ լեռնահովտում։
Պամտություն
Գյուղն ավերվել, իսկ բնակչությունը կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։ Փրկվածները ապաստան են գտել Արևելյան Հայաստանում և Ուկրաինայում։
Բնակչություն
1872-1873 թվականներին ուներ 30 տուն հայ բնակիչ։
Տնտեսություն
Գյուղի մոտ կան արծաթի և պղնձի հանքեր։
Պատմամշակութային կառույցներ
Թշաձորն ուներ Ս. Աստվածածին անունով եկեղեցի։
Կրթություն
Գյուղում գործում էր վարժարան ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Սպեր գավառի բնակավայրեր Կատեգորիա:Սպերի շրջանի համայնքներ
BATTeRS ծրագիր
Բեյսեյի աստերոիդների հետևման աստղադիտակ արագ հետազոտությունների համար ծրագիր (Bisei Asteroid Tracking Telescope for Rapid Survey, BATTeRS), աստղագիտական հետազոտությունների ծրագիր, հիմնված 2000 թվականին Տիեզերական հսկողության Բեյսեյ կայանում (Ճապոնիա) ։ Ծրագրի հիմնական նպատակն է մերձերկրյա աստերոիդների որոնումն ու հետևումը, ինչպես նաև տիեզերական աղբի հետևումը։
Ծրագրի շրջանակներում հայտնաբերվել են 204 աստերոիդ և մեկ պարբերական գիաստղ, մեկ Հալլեյի տիպի գիսաստղ և մերձերկրյա աստերոիդ C/2001 W2 (BATTERS)-ը :
Աստերոիդների հիմնական գոտու (17286) Բեյսեյ աստերոիդը, որը հայտնաբերվել է BATTeRS ծրագրի շրջանակներում 2000 թվականի հուլիսին, անվանվել է աստղադիտարանի պատվին ։
Արտաքին հղումներ
Կատեգորիա:Փոքր մարմինների որոնման ծրագրեր